Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: egy részében visszavezethető jogszabály hiányára, ellentmondásosságára vagy fölöslegességére. Ezekben az esetekben természetesen a biztosok 1993. évi LIX. törvény 25. §-a alapján
Paragraph Index: 368

egy részében visszavezethető jogszabály hiányára, ellentmondásosságára vagy fölöslegességére. Ezekben az esetekben természetesen a biztosok 1993. évi LIX. törvény 25. §-a alapján vizsgálja a jogalkotó tevékenységét is, kezdeményezheti jogszabály kiadását, hatályon kívül helyezését vagy módosítását. Az országgyűlési biztosok eljárása a jogszabályi kereteknek megfelelően a diszkrimináció tilalmával összefüggésben nem terjed ki arra, hogy biztosítsa a természetesen személyeknek a jogon kívüli szempontok szerinti egyenlőségét. A társadalom tagjai természetszerűleg különböznek képzettségük, kereseti viszonyaik, de velük született adottságaik alapján is. Az Alkotmánybírósággal egyezően az országgyűlési biztosok értelmezései szerint az Alkotmány 70/A. § (1) bekezdése nem bármifajta különbségtételt tilt, hanem csupán azokat, amelyek valamilyen összefüggésben vannak más alanyi joggal, így alapvetően az emberi méltósághoz való joggal. Ugyanakkor a megkülönböztetés csak összehasonlítható helyzetű személyek között vethető fel, és ilyen esetekben állapítható meg visszásság. A fenti követelmények szoros kapcsolatban vannak az önkényességgel. A hátrányos megkülönböztetés igen gyakran az eljáró hatóság vagy közszolgáltató önkényes magatartása fontosnak véljük megemlíteni azt a kezdeményezést következtében jön létre. Ez az önkényes magatartás azonban nem téveszthető össze az állami hatóságok diszkrecionális jogkörével. Minden esetben meghaladja a mérlegelési jogkör alkotmányos határait a döntés, és így önkényesnek minősül, ha a következménye — az említett feltételeknek megléte esetén — azonos helyzetű emberek közötti hátrányos megkülönböztetés. Az országgyűlési biztosoknak kitüntetett szerepük van a hátrányos megkülönböztetés elleni küzdelemben. Általános felhatalmazásuk következtében — a bíróságokat kivéve — 1999/79/II. szám valamennyi hatóság eljárását visszásnak minősíthetik, ha az nem tesz eleget a pártatlanság és méltányosság követelményének. Az országgyűlési biztosok tevékenysége közvetett módon ugyan, de részben éppen a diszkrimináció elleni fellépés következtében jelentősen hozzájárulhat a korrupció elleni küzdelemhez. A hátrányos megkülönböztetés tilalmának megsértése igen nehezen bizonyítható az egyes hatósági eljárásokban. Az országgyűlési biztosoknak nincsen lehetőségük arra, hogy ténykérdéseket az igazságnak megfelelően minden esetben feltárjanak és eldöntsenek. Ennek megfelelően nem lehetett egyetlen olyan esetben sem visszásságot megállapítani, amikor a rendelkezésre álló adatok ezt minden kétséget kizáróan nem támasztották alá. Ezért a diszkrimináció, illetve az ezzel szorosan összefüggő méltányos és pártatlan eljárás követelményét sokkal több esetben sérthetik meg, mint amire a biztosok jelentéseiből következtetni lehet. OBH 80/1995. Az utazási kedvezmények biztosításával kapcsolatos nem egyértelmű jogi szabályozások következtében az Alkotmány 2. § (1) bekezdésében deklarált jogállamiságból fakadó jogbiztonság követelményével, a 70/A. § (1) és (2) bekezdésében rögzített hátrányos megkülönböztetés tilalmával, valamint a 70/A. § (3) bekezdésében rendelt esélyegyenlőséghez való alapjoggal összefüggésben visszásságot okoz a 18. életévüket betöltött, illetve a 18. életévüket be nem töltött, átképzésben részt vevő munkanélküliek közötti különbségtétel, illetve a munkaerőpiacon való jövőbeni beilleszkedést jelentő, megfelelő képzést nyújtó oktatás elérhetőségének életkor szerinti differenciálása. Az Országgyűlési Biztos Hivatalához érkezett beadványban a panaszos sérelmezte, hogy a munkaerőpiaci képzésben részt vevő munkanélküliek részére a diákigazolvány nem biztosítja a kedvezményes helyi utazásra való jogosultságot. A vizsgálat során az országgyűlési biztos általános helyettese

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes